Document ID: 32000R1576

Κανονισμός (ΕΚ) αριθ. 1576/2000 της Επιτροπής
της 19ης Ιουλίου 2000
για την συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο μητρώο των προστατευομένων ονομασιών προελεύσεως και των προστατευομένων γεωγραφικών ενδείξεων, το οποίο προβλέπεται στον κανονισμό (ΕΟΚ) αριθ. 2081/92 του Συμβουλίου σχετικά με την προστασία των γεωγραφικών ενδείξεων και των ονομασιών προελεύσεως των γεωργικών προϊόντων και των τροφίμων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προελεύσεως των γεωργικών προϊόντων και των τροφίμων(1), όπως τροποποιήθηκε τελευταία με τον κανονισμό (ΕΚ) αριθ. 1509/2000 της Επιτροπής(2), και ιδίως το άρθρο 6 παράγραφοι 3 και 4,
Εκτιμώντας τα ακόλουθα:
(1) Σύμφωνα με το άρθρο 5 του κανονισμού (ΕΟΚ) αριθ. 2081/92, η Γερμανία και η Σουηδία διαβίβασαν στην Επιτροπή αιτήσεις καταχώρησης ορισμένων ονομασιών, τόσο ως ονομασία προελεύσεως όσο και ως γεωγραφική ένδειξη.
(2) Διαπιστώθηκε, σύμφωνα με το άρθρο 6 παράγραφος 1 του εν λόγω κανονισμού ότι είναι σύμφωνες με τον κανονισμό αυτό, κυρίως ότι περιλαμβάνουν όλα τα στοιχεία που προβλέπονται στο άρθρο 4.
(3) Ενστάσεις, κατά την έννοια του άρθρου 7 του κανονισμού (ΕΟΚ) αριθ. 2081/92, διαβιβάσθηκαν στην Επιτροπή κατόπιν της δημοσιεύσεως στην Επίσημη Εφημερίδα των Ευρωπαϊκών Κοινοτήτων(3) των ονομασιών που εμφαίνονται στο παράρτημα Ι του παρόντος κανονισμού, αλλά θεωρήθηκαν αβάσιμες και συνεπώς δεν έγιναν αποδεκτές πράγματι, οι εν λόγω ενστάσεις δεν αιτιολογούν επαρκώς τη μη συμφωνία των ονομασιών με τα κριτήρια που έχουν καθορισθεί από τον ίδιο κανονισμό.
(4) Κατά συνέπεια, οι ονομασίες αυτές αξίζει να εγγραφούν στο μητρώο των προστατευομένων ονομασιών προελεύσεως και των προστατευομένων γεωγραφικών ενδείξεων και, επομένως, να προστατεύονται σε κοινοτικό επίπεδο τόσο ως προστατευόμενη ονομασία προέλευσης όσο και ως προστατευόμενη γεωγραφική ένδειξη.
(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(4) όπως τροποποιήθηκε τελευταία από τον κανονισμό (ΕΚ) αριθ. 1338/2000(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2400/96 συμπληρώνεται με τις ονομασίες που εμφαίνονται στο παράρτημα Ι του παρόντος κανονισμού και οι ονομασίες αυτές εγγράφονται στο μητρώο των προστατευομένων ονομασιών προελεύσεως και των προστατευομένων γεωγραφικών ενδείξεων ως προστατευόμενη ονομασία προελεύσεως (ΠΟΠ) ή ως προστατευόμενη γεωγραφική ένδειξη (ΠΓΕ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 2000.

Labels: 3
17
6